CELEX: 62014CN0429
Language: hr
Date: 2014-09-18 00:00:00
Title: Predmet C-429/14: Zahtjev za prethodnu odluku koji je 18. rujna 2014. uputio Lietuvos Aukščiausiojo Teismo – AS Air Baltic Corporation protiv Lietuvos Respublikos specialiųjų tyrimų tarnybą

24.11.2014   
            
            
               HR
            
            
               Službeni list Europske unije
            
            
               C 421/21
            
         Zahtjev za prethodnu odluku koji je 18. rujna 2014. uputio Lietuvos Aukščiausiojo Teismo – AS Air Baltic Corporation protiv Lietuvos Respublikos specialiųjų tyrimų tarnybą
   
   (Predmet C-429/14)
   2014/C 421/31
   Jezik postupka: litavski
   
      Sud koji je uputio zahtjev
   
   Lietuvos Aukščiausiasis Teismas
   
      Stranke glavnog postupka
   
   
      Tužitelj: AS Air Baltic Corporation
   
      Tuženik: Lietuvos Respublikos specialiųjų tyrimų tarnyba
   
      Prethodna pitanja
   
   
               1.
            
            
               Treba li članke 19., 22. i 29. Montrealske konvencije razumjeti i tumačiti na način da je zračni prijevoznik odgovoran trećim osobama, među ostalim i poslodavcu putnika, pravnoj osobi s kojom je sklopljen ugovor o međunarodnom prijevozu putnika, za štetu nastalu zbog kašnjenja leta, zbog kojeg je podnositelj zahtjeva (poslodavac) snosio dodatne izdatke povezane s kašnjenjem (primjerice plaćanje dnevnica)?
            
         
               2.
            
            
               Ako je odgovor na prvo pitanje negativan, treba li članak 29. Montrealske konvencije razumjeti i tumačiti na način da treće osobe imaju pravo podnijeti zahtjev protiv zračnog prijevoznika i na drugim temeljima, primjerice, na temelju nacionalnog prava?